[{"text_idx": "#000000", "text": "Prantsusmaa peale Eesti hammas ei hakanud"}, {"text_idx": "#000001", "text": "Soomes Lahtis peetavatel juunioride Euroopa meistrivo\u0303istlustel sulgpallis kohtus Eesti koondis teise vo\u0303istluspa\u0308eva hommikul tiitlikaitsja Prantsusmaaga ja kaotas 0:5. Mo\u0303lemad olid neljapa\u0308eval turniiri alustanud 4:1 vo\u0303iduga, eestlased Ukraina ja prantslased S\u030cveitsi u\u0308le."}, {"text_idx": "#000002", "text": "Esimesed kaks kohtumist olid u\u0308ksikma\u0308ngud. Naiste seas asendas neljapa\u0308eval napilt ukrainlannale kaotanud Catlyn Kruusi tema paarisma\u0308ngupartner Ramona U\u0308prus. Ta\u0308navune kolmekordne Eesti juunioride meister la\u0308ks Anna Tatranova vastu julgelt lahingusse ning juhtis 2:0 ja 6:4. Puhkepausiks oli siiski ees prantslanna 11:8 ja ehkki kohe ma\u0308ngu ja\u0308tkudes va\u0308hendas U\u0308prus vahe minimaalseks (10:11), hakkas Tatranova tasapisi eest libisema ning vo\u0303itis 11 minutit kestnud geimi 21:14. Ka teise geimi alguses pa\u0308a\u0308ses U\u0308prus korduvalt juhtima ning oli ees ka intervalliks (11:8), kuid ja\u0308tkata enam nii ha\u0308sti ei suutnud. Tatranova viigistas ja la\u0308ks omakorda punkti-paariga ette. Murrang tuli seisult 15:14, kui prantsuse sulgpallur loovutas eestlannale veel vaid u\u0308he punkti, vo\u0303ites geimi 21:15 ja kogu mats\u030ci 2:0."}, {"text_idx": "#000003", "text": "Teises kohtumises astus Tauri Kilk vastu juunioride Euroopa edetabeli esinumbrile Christo Popovile. Triitonlane Bulgaaria pealinnas su\u0308ndinud vastase ees aukartust ei tundnud, juhtides 2:0 ja 5:4. Kohtumise edenedes ru\u0308ndas tartlasest kaks aastat vanem Popov aga vaheldusrikkamalt, sai ette 11:6 ja 18:12 ning vo\u0303itis avageimi 21:15. Teises geimis juhtis Kilk kolme punkti ma\u0308ngimise ja\u0308rel 2:1, kuid ainsaks eduseisuks see ja\u0308igi. Kiire ja hea va\u0308ljakuna\u0308gemisega Popov sundis meie mehe korduvalt eksima, pa\u0308a\u0308ses ette 11:5 ja 19:9 ning lo\u0303petas 25 minutit kestnud kohtumise esimeselt mats\u030cpallilt 21:11."}, {"text_idx": "#000004", "text": "Prantslaste naispaarisma\u0308ngijad Flavie Vallet ja Emilie Vercelot oli avakohtumises oma koondises ainsad, kes S\u030cveitsile vo\u0303idupunkti loovutasid. Catlyn Kruusi ja Ramona U\u0308pruse vastu oli neil avageimis samuti raskusi ning lo\u0303puks saidki tartlannad tuliste pallivahetuste ja\u0308rel oma tahtmise, vo\u0303ites 18 minutit kestnud geimi 27:25. Ka teises geimis olid Kruus ja U\u0308prus veel ees 8:7, kuid seeja\u0308rel pa\u0308a\u0308ses prantslannade parem koosto\u0308o\u0308 maksvusele ning seisult 14:12 sooritatud 7:1 vahespurt viigistas kohtumise seisu. Kolmas geim oli kahjuks juba u\u0308hesuunaline liiklus. Vallet ja Vercelot la\u0308ksid ette 11:4 ning vo\u0303itsid 21:9. U\u0308htlasi ta\u0308hendas see, et vo\u0303itu Eestile sellest kohtumisest enam tulla ei saanud."}, {"text_idx": "#000006", "text": "Alex Lanier ja Lucas Renoir kulutasid Mario Kirisma ja Oskar Ma\u0308nniku 21:9, 21:13 alistamiseks aega vaid 17 minutit, viies Prantsusmaa ette 4:0. Segapaarisma\u0308ngus andsid Kilk ja Kruus korraliku lahingu Popovile ja Vercelot\u2019le. Esimese geimi suutsid prantslased 21:18 enda kasuks kallutada viigiseisult 18:18 ning ka teises ja\u0308id tartlased ha\u0308tta just otsustavate punktide ma\u0308ngimisel. Viigiseisult 16:16 teeniti juurde vaid u\u0308ks punkt prantslaste viie vastu."}, {"text_idx": "#000007", "text": "Alagrupi esikoha suunas liikuv Prantsusmaa peab reede o\u0303htul ka oma kolmanda vooru kohtumise, vastaseks hommikul S\u030cveitsile 1:4 alla ja\u0308a\u0308nud Sloveenia. Ukraina kohtub samal ajal u\u0308lita\u0308htsas mats\u030cis S\u030cveitsiga, kellega eestlased alustavad to\u0303ena\u0308oliselt teise koha saaja (ja play-offi pa\u0308a\u0308seja) selgitamist laupa\u0308eva hommikul kell 9. Hetkel on ainsana kaks vo\u0303itu Prantsusmaal (mats\u030cid 9:1), ja\u0308rgnevad u\u0308he vo\u0303iduga S\u030cveits (5:5) ja Eesti (4:6) ning vo\u0303iduta seni vaid u\u0308he ma\u0308ngu pidanud Ukraina (1:4) ja Sloveenia (1:4)."}, {"text_idx": "#000010", "text": "Eesti juunioridel MM-il juba kaks vo\u0303itu tabelis\nEesti juunioride nelik alustas vo\u0303istkondlikku MM-i va\u0308a\u0308rt vo\u0303iduga\nEestlannad olid Bundesliga avavoorudes tegusad\nTriitoni juunioride nelik alustab ta\u0308na o\u0303htul MM-i"}]